Melville uhartea

Melville uhartea Kanadako zortzigarren uharterik handiena da, Uhartedi Artikoan kokatutakoa. Nunavut eta Ipar-mendebaldeko lurraldeen barruan sartuta dago administratiboki, bien arteko muga teorikoak uhartea erdibitzen du. 

42.149 km2-ko azalera dauka eta populatu gabekoa da.

 Esplorazio europarrak 
Europar kolonizatzaileen artetik, William Edward Parry esploratzaile britainiar eta Britainiar Itsas Armadako kapitainak bisitatu zuen lehen aldiz, Artikora egin zuen bere bigarren espedizioan, 1819-20koan, Ipar-mendebaldeko Pasabidea bilatzeko ahaleginean. 

Izena 1819 hartan eman zion uharteari Parryk, orduko itsas-armadako burua, almirantazgoko lehen lorda, Robert Saunders Dundas, Melvilleko 2. bizkondea zelako.

Uhartea aurkitu ez ezik, 1819-20ko negua igaro behar izan zuen 1820ko abuztuaren 1era arte, geroztik Winter Harbour deitzen zaion puntuan, neguko badian alegia. Bertatik joan aurretik, urte hartako ekainean, izotza urtzen hasita zegoela, hamaika gizonekin uhartea oinez zeharkatu zuen Parryk eta mendebaldeko muturreraino iritsi zen, Liddon golkora. 

Winter Harbourren Parryen harria esaten dioten arroka bat dago, zeinak gogoratzen duen lurraldea Kanadaren jabetzarako hartu zutela bertan.

 Erreferentziak 

 Kanpo estekak 

Kategoria:Ozeano Artikoa
Kategoria:Kanadako uharteak
Kategoria:Elisabet Erreginaren uharteak